polyglot-tagger/wikipedia-language-snippets-filtered huggingface dataset:
பிறவி வளைபாதம் அல்லது பிறவிக் கோணல் அடிக்கால் என்பது ஒரு பிறவிக் குறை ஆகும். இந்த பாதிப்போடு பிறந்தவர்களின் ஒரு பாதமோ அல்லது இரு பாதங்களோ கீழே பக்கவாட்டாக அல்லது மேல்நோக்கி அல்லது உள்நோக்கி திரும்பி இருக்கும். பாதிக்கப்பட்ட காலானது, மற்ற சாதாரணக் காலைவிட சிறியதாக இருக்கும். இந்த பாதிப்பு உள்ளவர்களில் பாதிபேருக்கு இரு கால்களும் இந்த பாதிப்புக்கு ஆளாகுகிறது. இந்த பாதிப்புக்கு ஆளான பெரும்பாலானவர்களுக்கு உடன் பிற சிக்கல்கள் இருப்பது இல்லை. சிகிச்சை அளிக்கப்படாத பிறவி வளைபாதம் கொண்ட குழந்தையின், கால் வெளி விளிம்பில் நடக்கும் பொழுது சில சிக்கல்கள் ஏற்படும்.
இது ஏற்படுவதற்கான சரியான காரணம் தெரியவில்லை. சிலசமயம் மூட்டு மடக்கம் மற்றும் பிளந்தமுள் ஆகியவற்றின் தொடர்பு இருக்கலாம். இந்த பாதிப்பு இரட்டைக் குழந்தைகளுக்கு ஏற்படும்போது, இந்தபாதிப்பில்லாமல் நல்லபடியாக இருக்க இன்னொரு குழந்தைக்கு 33% வாய்ப்பு உள்ளது. பிறவி வளைபாதம் பிறந்த நேரத்தில் கண்டறியப்படுகிறது என்றாலும், பல சந்தர்ப்பங்களில் கருவிலேயே அல்ட்ராசவுண்ட் ஸ்கேன் என்னும் மீயொலி பரிசோதனையின் மூலம் கண்டுபிடிக்கப்படுகிறது.
குந்தூஸ் மாகாணத்தின் தற்போதைய ஆளுநர் அசாதுல்லா ஓமர்சல் ஆவார். மாகாணத்தின் தலைநகராக குந்தூஸ் நகரம் உள்ளது. மாகாணம் முழுவதுமான அனைத்து சட்ட அமலாக்க நடவடிக்கைகளும் ஆப்கானிய தேசிய காவல்துறை மூலம் கையாளப்படுகிறது. குந்தூஸ் மாகாணத்தை ஒட்டியுள்ள தாஜிஸ்தான் எல்லைப் பகுதியை ஆப்கானிய தேசிய காவல்துறையின் ஒரு பிரிவான ஆப்கானிய எல்லை பொலிசால் கண்காணிக்கப்பட்டு பாதுகாக்கப்படுகிறது. ஆப்கானிய எல்லை பொலிசு மற்றும் ஆப்கானிய தேசிய பொலிசு போன்றவற்றை மாகாண காவல்துறைத் தலைவர் வழிநடத்துகிறார். இவர் காபூல் உள்துறை அமைச்சகத்தின் பிரதிநிதியாக உள்ளார். ஏஎன்பி உட்பட, மற்ற ஆப்கான் தேசிய பாதுகாப்பு படை போன்றவற்றிற்கு நேட்டோ தலைமையிலான படைகளின் ஆதரவு உள்ளது.
இப்பகுதியானது கடந்த காலத்தில் பல பேரரசுகளின் பகுதியாக இருந்தது. 18 ஆம் நூற்றாண்டின் மத்தியில் ஆப்கானிய துரானி பேரரசின் ஒரு பகுதியாக மாறியது. 1920 களின் தொடக்கத்தில் வடக்கில் உருசிய துருக்கித்தானில் இருந்து ஒரு பெரிய குடிபெயர்வு நடந்த‍து. ஷேர் கான் நாசரின் ஆட்சிக் காலத்தில், குண்டுஸ் மாகாணமானது ஆப்கானிஸ்தானின் மாகாணங்களின் செல்வந்த மாகாணங்களில் ஒன்றாக ஆனது. முக்கியமாக ஆப்கானிய போருக்குப் பின்னர் 20 ஆம் நூற்றாண்டின் துவக்கத்தில் ஆப்கானிஸ்தானில் ஸ்பின்சர் பருத்தி நிறுவனத்தை நாசர் நிறுவியதன் காரணமாக இது நடந்த‍து.
குந்தூஸ் மாகாணத்தில் குண்டுஸ் ஆற்றுப் பள்ளத்தாக்கு முதன்மையான பகுதியாக உள்ளது. இந்த ஆறானது தெற்கிலிருந்து வடக்காக பாய்ந்து ஆமூ தாரியா ஆற்றில் கலக்கிறது, இது ஆப்கானிஸ்தான் மற்றும் தஜிகிஸ்தான் எல்லைகளுக்கு இடையில் பாய்கிறது. புதிதாக நிர்மாணிக்கப்பட்ட பாலமானது சேர்கான் பண்டார் பகுதியில் ஆமு தாரியா ஆற்றைக் கடக்கிறது. இந்த ஆறும் அதன் துணை ஆறுகள், வரத்துக் கால்வாய்கள் போன்றவை மாகாணத்தின் நீர்பாசணத் தேவைக்கான முதன்மை ஆதாரங்களாக உள்ளன.
குந்தூஸ் என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இது நாட்டின் வடக்குப் பகுதியில் தஜிகிஸ்தான் எல்லையை ஒட்டி அமைந்துள்ளது. மாகாணத்தின் மக்கள் தொகையானது சுமார் 953,800, ஆகும். இது பல்லின மக்களைக் கொண்ட, பெரும்பாலும் பழங்குடி மக்களைக் கொண்ட மாகாணமாகும். மாகாணத்தின் தலைநகராக குந்தூசு நகரம் செயல்படுகிறது. குண்டுஸ் விமான நிலையமானது மாகாண தலைநகரத்திற்கு அடுத்து அமைந்துள்ளது.
வேளாண்மையும், கால்நடை வளர்ப்பும் மாகாண மக்களின் முதன்மைத் தொழிலாக உள்ளது. பழங்களும், காய்கறிகளுமே மிகவும் பொதுவாக வேளாண் பொருட்களாக உள்ளன, என்றாலும் ஓரளவு பருத்தியும், எள்ளும் உற்பத்தி செய்யப்படுகின்றன. விவசாயிகளுக்கு நீர் பற்றாக்குறையை சிக்கலை எதிர்கொள்கின்றனர்.குண்டுசில் ஆண்கள் மற்றும் பெண்கள் ஆடை உற்பத்தி, உலோக வேலை, தச்சு வேலை போன்றவற்றில் தொழிலாளர்களாக உள்ளனர்.
ஆப்கானிஸ்தான் போரின்போது குந்தூஸ் நேட்டோ படைகள் 2001 நவம்பரில் கைப்பற்றின. குந்தூஸ் மாகாண நேட்டோ- ஐஎஸ்ஏஎப் மறுசீரமைப்புக் குழுவில் 4000 ஜெர்மானியப் படையினரைக் கொண்டுள்ளது. 2009 ஆம் ஆண்டு தலிபான் போராளிகள் இந்த பகுதிக்குள் ஊடுருவுவதற்கு முன்னர் வரை இந்த மாகாணம் அமைதியாக இருந்தது.
இந்த மாகாணத்தில் உள்ள குந்தூஸ் வானூர்தி நிலையத்தில் இருந்து 2014 மே முதல் காபூலுக்கு நேரடியாக விமான சேவை வழங்க திட்டமிட்டது. பாஜி போயோனில் உள்ள தஜிகிஸ்தான்-ஆப்கானிஸ்தான் பாலமானது இந்த மாகாணத்தை தஜிகிஸ்தானுடன் இணைக்கிறது.
நாட்டின் பெரும்பான்மையான இசுலாமியர்கள் சத்தூன், யாலா, பட்டானி மற்றும் நாரதிவாட் ஆகிய நான்கு தென்கிழக்கு மாகாணங்களில், பெரும்பான்மையான மக்களைக் கொண்டுள்ளனர் என்று பிரபலமான கருத்தாக்கங்கள் தெரிவிக்கின்றன. இருந்த போதிலும், தாய்லாந்தில் வாழும் இசுலாமியர்களின் 18 சதவீதத்தினர் மட்டுமே அந்த மூன்று மாகாணங்களில் வாழ்ந்து வருவதாக தாய்லாந்து வெளியுறவு அமைச்சகத்தின் ஆய்வறிக்கை சுட்டிக்காட்டுகிறது. மீதமுள்ள விழுக்காட்டினர் தாய்லாந்து முழுமைக்கும் பரவியுள்ளனர். குறிப்பாக பேங்காக் மற்றும் தெற்குப் பகுதி முழுமையிலும் அதிக அளவிலான மக்கள் செறிவு காணப்படுகிறது.
பெரும்பாலான தாய்லாந்து இசுலாமியர்கள், இன ரீதியாகவும், மொழியியல் ரீதியாகவும் தாய்லாந்தின் பூர்வீக குடிமக்களாக உள்ளனர். இவர்கள் மரபுவழியாக வந்த இசுலாமியர்களாகவோ, திருமண உறவின் காரணமான இசுலாமியர்களாகவோ அல்லது சமீபத்தில் விசுவாசத்தின் அடிப்படையில் இசுலாமியர்களாக மாறியவற்களாகவோ உள்ளனர். பாரம்பரிய தாய்லாந்து வாழ் இசுலாமியர்கள் முக்கியமாக மத்திய மற்றும் தெற்கு மாகாணங்களில் வாழ்கிறார்கள் - இசுலாமிய சமுதாயத்தினர் முழுமையான சமூகமாகவும், பல்வேறு இனமக்கள் கலந்த குடியிருப்புகளிலும் பல்வேறு விதமாக வசித்து வருகின்றனர்.
இசுலாம் தாய்லாந்தில் சிறுபான்மை மக்களால் பின்பற்றப்படுகின்றது. தாய்லாந்தின் மக்கள் தொகையில் 5 விழுக்காடு அளவிற்கு எனவும் குறிப்பிடப்படுகிறது. பெரும்பாலான தாய்லாந்து இசுலாமியர்கள் சன்னி இசுலாம் பிரிவினைச் சார்ந்தவர்கள் ஆவர். உலகம் முழுவதிலுமுள்ள புலம்பெயர்ந்தோர்களை உள்ளடக்கிய பல்வேறு பண்பாடுகளைத் தாய்லாந்து கொண்டுள்ளது.
தாய்லாந்தில் உள்ள இசுலாமிய மக்கள் தொகையானது பலவிதமான மரபுசார்ந்த குடிகளில் சீனா, பாக்கித்தான், இந்தியா, கம்போடியா, வங்காளதேசம், மலேசியா மற்றும் இந்தோனேசியா பகுதிகளில் இருந்து வந்தவர்களும் தாய்லாந்தின் பூர்வ குடிமக்களையும் உள்ளடக்கியதாகும். மேலும், தாய்லாந்தில் உள்ள இசுலாமியர்களின் மூன்றில் இரண்டு பகுதியினர் தாய் மலாய் இன மக்களைச் சார்ந்தவர்கள் ஆவர்.
தாய்லாந்தின் தேசிய புள்ளிவிபர அறிக்கையின்படி, 2005 ஆம் ஆண்டில், தெற்கு தாய்லாந்தில் உள்ள 15 வயதிற்கு மேலான பொதுமக்களில் 30.4 சதவிகிதத்தை இசுலாமியர்கள் உருவாக்குவதாகவும். நாட்டின் இதர பகுதிகளில் மூன்று சதவிகிதத்திற்கும் குறைவாகவே இசுலாமியர்கள் உள்ளதாகவும் தெரிவிக்கப்படுகின்றது.
தொடக்க கால நவீன தாய்லாந்தில் சோழமண்டலக் கடற்கரையிலிருந்து வந்த இசுலாமியர்கள் திருநங்கைகளாக தாய் அரண்மனையிலும் நீதிமன்றத்திலும் பணியாற்றினர்.
1867இல் நடந்த பாரிசு பன்னாட்டுக் கண்காட்சியில் யுரேகா வைரம் காட்சிக்கு வைக்கப்பட்டது. இல்லை, யுரேகா வைரத்தின் மாதிரிதான் அங்கே வைக்கப்பட்டது என்றும், உண்மையான வைரம், விக்டோரியா ராணி பரிசோதிப்பதற்காக பிரிட்டனின் வின்ட்சர் கோட்டைக்கு அனுப்பி வைக்கப்பட்டது என்று சிலதரவுகள் கூறுகின்றன. தென்னாப்பிரிக்கவுக்குத் திரும்பிய யுரேகா வைரத்தை அப்போது கேப்காலனியின் ஆளுநராக இருந்த சர் பிலிப் வொட்ஹவுஸ் £500 க்கு வாங்கினார். சர் பிலிப் அதை ஐக்கிய இராச்சியத்துக்குக் கொண்டு சென்றார். அங்கு 100 ஆண்டுகளாக அது இருந்தது, அந்த நேரத்தில் யுரேகா வைரம் அழகான வடிவில் வெட்டப்பட்டது. ஒரு கையணியில் பொருத்தப்பட்டிருந்த நிலையில் யுரேகா வைரமானது, 1947 ஏப்ரல் 16 அன்று லண்டனில் கிருஷ்டி ஏல நிறுவனத்தால் ஓர் ஏலத்தில் £ 5,700 க்கு விற்கப்பட்டது. யுரேகா கண்டெடுக்கப்பட்ட நூறாவது ஆண்டான 1967 ஆண்டில் டி பியர்ஸ் நிறுவனம் அதனை வாங்கி, தென்னாப்பிரிக்க மக்களுக்கு நன்கொடையாக அளித்தது. தற்போது கிம்பெர்லி நகர அருங்காட்சியத்தில் யுரேகா வைரம் காட்சிக்கு வைக்கப்பட்டுள்ளது.
பதினைந்து வயது எராமஸ் ஜேக்கப்ஸ் என்ற சிறுவன் 1867 ஆம் ஆண்டு ஹப்டவுனுக்கு அருகே வைரம் என்று தெரியாமலேயே ஆரஞ்சு ஆற்றங்கரையில் யுரேகா வைரத்தைக் கண்டுபிடித்தான். விரைவில் அதை அவனின் பக்கத்து வீட்டில் இருந்த ஸ்கால்க் வான் நைகெர்க் என்பவர் வாங்கிக்கொண்டார். அவர் அக்கல்லை ஆராய்வதற்காக ஜான் ஓ’ரெய்லி என்ற வியாபாரியிடம் கொடுத்தார். அவர் இது ஒரு வைரக்கல்லாக இருக்கக்கூடும் என்று தான் நம்புவதாக கூறி, கிரஹாம்ஸ்டன் நகரத்தில் வசிக்கும் வில்லியம் அதெர்ஸ்டோன் என்ற ஆய்வாளருக்கு சாதாரண அஞ்சலில் அனுப்பி வைத்தார். இக்கல்லை ஆராய்ந்த அதெர்ஸ்டோன் இது 21.25 கேரட் எடையுள்ள வைரம் என உறுதிபடுத்தினார் எடை கொண்டதாக கூறுகின்றன).
யுரேகா வைரம் என்பது தென்னாப்பிரிக்காவில் கண்டுபிடிக்கப்பட்ட முதல் வைரம் ஆகும். இது முதலில் 21.25 காரட் எடை தொண்டதாக இருந்தது. பின்னர் இது 10.73 காரட் எடையில் வெட்டப்பட்டு பட்டைத்தீட்டப்பட்டது. தற்போது இது தென்னாப்பிரிக்காவின், கிம்பெர்லி நகரத்தில் உள்ள மைன் அருங்காட்சியகத்தில் காட்சிக்கு வைக்கப்பட்டுள்ளது. தென் ஆப்பிரிக்காவில் இந்த வைரம் கண்டுபிடிக்கப்பட்ட பிறகுதான் அங்கு வைர அகழ்வுகள் பெருகி தேசத்தின் தலையெழுத்து, பொருளாதாரம், மக்களின் வாழ்க்கை எல்லாமே மாறியது.
அர்தாபில்லில் இருந்து 48 கி.மீ தொலைவில் நீ ஓர் ஏரி உள்ளது. இது 2.1 கிமீ² பரப்பளவு கொண்டதாகவும், சராசரியாக மூன்று மீட்டர் ஆழமுடையதாகவும் உள்ளது. இது ஏரி படுக்கையில் உள்ள நீரூற்றுகளால் உருவானது. சூரபில் ஏரியானது அர்தாபில் நகரின் தெற்கே உள்ள ஒரு மலைப்பகுதியில் அமைந்துள்ளது. இது 640,000 மீ² பரப்பளவில் பரந்துள்ளது. ஏரிகளின் மேற்பரப்பானது தாதுப்பொருட்களின் ஒரு மெல்லிய வெள்ளை அடுக்கால் மூடப்பட்டிருக்கிறது, இது தோல் நோய்கள் மற்றும் வாத நோய் ஆகியவற்றைக் குணப்படுத்த உதவுவதாக கருதப்படுகிறது. அர்தாபில் நகரானது தொன்மைவாய்ந்த ஒரு நகரமாகும். இதன் தோற்ற காலகட்டமானது 4000 முதல் 6000 ஆண்டுகள் பழமை வரை செல்கிறது . இந்த நகரம் வெவ்வேறு நேரங்களில் அஜர்பைஜான் மாகாணத்தின் தலைநகரமாக இருந்தது, ஆனால் இதன் பொற்காலமானது சாபவித்து காலமாகும்.
அர்தாபில்லில் சாபவித்து வம்ச ஷா சஃபி அட் டின் என்வரின் அடக்கத்தலம் உள்ளது. சுற்றுலாப் பயணிகளை ஈர்க்கும் பல வெண்ணீர் ஊறுகள் மற்றும் இயற்கைக்காட்சிகள் இங்கு உள்ளன. இங்கு உள்ள பல நீரூற்றுகள் அவற்றின் மருத்துவ குணங்களுக்காக ஈரான் முழுவதும் அறியப்பட்டதாக உள்ளன. மேலும் இந்த மாகாணம் ஏராளமான ஏரிகளைக் கொண்டிருக்கிறது: அவற்றில் மிகப் பெரியது நீரோ, ஷூராபில், ஷூர்ஜல், நவாஷார், அலோசே ஆகியவை ஆகும். இவை சில இவை சில பறவை இனங்களின் வசிப்பிடங்களாக உள்ளன.
இந்த மாகாணமானது அர்டபில், பிலாசவரர், ஜெர்மி, கல்கல், கொசார், மேஷ்கிஷர், நமீம், சரேயின், நர், பார்சபாத்என 10 மாவட்டங்களாகப் பிரிக்கப்பட்டுள்ளது. 2010ஆம் ஆண்டு அராஸ்பரன் மாவட்டமானது கிழக்கு அசர்பைஜானில் இருந்து அர்தாபில் மாகாணத்துடன் இணைக்கப்பட்டது. மிக அண்மைக் காலங்களில் ஈரானிய அரசு உறுப்புக்களால் தயாரிக்கப்படுத் அர்தாபில் மாகாணத்தின் வரைபடங்களில் அராஸ்பரன் மாவட்டம் இணைத்து காணப்படுகிறது.
அர்தாபில் மாகாணம் என்பது ஈரானில் உள்ள முப்பத்தோறு மாகாணங்களில் ஒன்றாகும். இந்த மாகாணமானது நாட்டின் வடமேற்கில் உள்ளது. இந்த மாகாணத்தை ஒட்டி கிழக்கு அசர்பைஜான், சஞ்சன் மாகாணம், கிலானி மாகாணம் ஆகிய மூன்று மாகாணங்களான உள்ளன. மாகாணத்தின் தலைநகராக அர்தாபில் நகரம் உள்ளது. இந்த மாகாணமானது 1993ஆம் ஆண்டு கிழக்கு அசர்பைஜானுக்கு கிழக்கே உருவாக்கப்பட்டது.
அர்தாபில் மாகாணத்தின் இயற்கை அம்சங்கள் அவெத்தாவில் குறிப்பிடப்பட்டுள்ளன. அதன்படி சரத்துஸ்தர் ஆராஸ் ஆற்றுப் பகுதியில் பிறந்தார் என்றும், மேலும் அவர் சபாலன் மலைகளில் அவரது புத்தகத்தை எழுதினார் என்றும் அறியப்படுகிறது. ஈரானை இஸ்லாமியர் வெற்றி கொண்ட காலகட்டத்தில் அசர்பைசன் பகுதியில் மிகப்பெரிய நகரமாக அர்தாபில் இருந்தது. மங்கோலிய படையெடுப்பு காலம் வரை இந்த நிலை இருந்தது.
ஈரான் மிக பழமையான நகரங்களில் மெஷ்கின் ஷாகர் ஒன்றாகும். இது தெஹ்ரானில் இருந்து 839 கிலோமீட்டர் தொலைவில் ஈரானின் வடமேற்கில் அசர்பைசானில் அமைந்துள்ளது. இது சபாலன் மலைகளை ஒட்டி உள்ள நகரம் ஆகும். கடந்த காலத்தில் இது "கியாவ்", "ஓராமி" மற்றும் "வராவி" என்று அழைக்கப்பட்டது.
ஷா முதலாம் இஸ்மாயில் ஈரான் தேசியத்தை ஒன்றிணைக்க தன் போர்த் தொடர்களைத் துவக்கினார். அதன் விளைவாக தப்ரீசை தனது தலைநகரமாக கி.பி 1500 இல் அறிவித்தார். இருப்பினும், அர்தாபில் ஒரு முக்கிய நகரமாகவும் அரசியல் ரீதியாகவும் பொருளாதார ரீதியிலும் நவீன காலம்வரை இருந்து வருகிறது.
அர்தாபில்லின் தலைநகரானது காசுப்பியன் கடலில் இருந்து 70 கி.மீ தொலைவில் 18011 கிமீ² பரப்பளவோடு உள்ளது. இந்த நகரானது காசுபியன் கடலுக்கும் அசர்பைசான் குடியரசுக்கும் இடையில், அரசியல் மற்றும் பொருளாதார முக்கியத்துவம் வாய்ந்த இடத்தில் உள்ளது.
வெப்பம் மிகுந்த கோடைக்கால மாதங்களில் பல சுற்றுலாப் பயணிகள் இப்பகுதியில் நிலவும் குளிர்ச்சியான வெப்ப நிலைக்காக வருகின்றனர். குளிர்காலத்தில் கடுங் குளிரான வெப்பநிலையானது நிலவும்.
இதன் புகழ்வாய்ந்த இயற்கைப் பகுதியானது சபாலன் மலைகள் ஆகும். ஈரானின் மாகாணங்களில் இந்த மாகாணமானது மிகவும் குளிரான மாகாணமாகக் கருதப்படுகிறது. இந்த மாகாணத்தின் பெரும் பகுதியானது பசுமையான, காடுகள் கொண்டதாக உள்ளது.
இசுக்காட்டன்-பாவுமான் வினை நிபந்தனைகள் என்ற பெயர் பெரும்பாலும் இரண்டு கட்ட கரைப்பான்கள் பயன்படுத்துவதைக் குறிக்கின்றன. தண்ணீரும் ஒரு கரிமக் கரைப்பானும் இங்கு கரைப்பான்களாகப் பயன்படுத்தப்படுகின்றன. தண்ணீர் கரைப்பான் பயன்படுத்தப்படும் கட்டத்தில் உள்ள காரம் வினையில் உருவாகும் அமிலத்தை நடு நிலையாக்குகிறது, அதேவேளையில் தொடக்க வினைபொருட்களும் விளைபொருளும் பெரும்பாலும் டைகுளோரோயீத்தேன் அல்லது டை எத்தில் ஈதர் கரிமக் கரைப்பான் கட்டத்திலேயே நிலைத்திருக்கின்றன. காரத்தின் இருப்பு வினைபடு பொருளான அமீனை புரோட்டானேற்றம் அடையாமல் தடுக்கிறது, இதனால் அமீனால் உட்கருகவரியாகச் செயல்பட இயலுவதில்லை.
முதல் படிநிலையில் அசைல் குளோரைடு அமீனுடன் வினைபுரிந்து ஓர் அமைடு புரோட்டான் மற்றும் குளோரைடு அயனியுடன் உருவாகிறது. இந்த அமில புரோட்டனை ஈர்க்க ஒரு காரத்தைச் சேர்க்க வேண்டியது அவசியமாகும். இல்லையெனில் வினை தொடர்ந்து நிகழாது. பெரும்பாலும் நீரிய காரக்கரைசல் வினைக்கலவையுடன் மெல்ல மெல்ல சேர்க்கப்படுகிறது.
சில சமயங்களில் ஓர் அமிலக் குளோரைடும் ஓர் ஆல்ககாலும் வினைபுரிந்து ஓர் எசுத்தர் உருவாகக் கூடிய வினையையும் இவ்வினையின் பெயரால் அழைக்கிறார்கள். 1883 ஆம் ஆண்டு செருமனியைச் சேர்ந்த காரல் இசுக்காட்டன் மற்றும் இயுகென் பாவ்மான் ஆகியோர் முதன் முதலில் இவ்வினையைக் குறித்து விவரித்தனர்.
இசுக்காட்டன்-பாவுமான் வினை என்பது அமீன்கள் மற்றும் அமிலக் குளோரைடுகளிலிருந்து அமைடுகளைத் தயாரிக்கின்ற ஒரு தயாரிப்பு முறையாகும்.
2016 ஆம் ஆண்டில் நடைபெற்ற பாக்கித்தான் சூப்பர் லீக் தொடரில் இஸ்லாமாபாத் யுனைட்டட் அணிக்காக இவர் விளையாடினார். இந்தப் போட்டியில் பலம் வாய்ந்ததாகக் கருதக்கூடிய பேஷ்வர் ஷல்மி அணிக்கு எதிராக நூறு ஓட்டங்களை அடித்தார். அந்தத் தொடரில் அடிக்கப்பட்ட முதல் நூறு ஓட்டங்கள் இதுவாகும். 62 பந்துகளில் இவர் 117 ஓட்டங்கள் எடுத்து அனியின் வெற்றிக்கு உதவினார். மேலும் இறுதிப் போட்டியில் குவெத்தா கிளாடியேட்டர்ஸ் அணிக்கு எதிரான இறுதிப்போட்டியில் 6 இலக்குகளில் இஸ்லாமாபாத் அணி வெற்றி பெற்றது. இந்தத் தொடரில் 300 ஓட்டங்களை 149.25 எனும் சராசரியோடு எடுத்தார். இந்தத் தொடரில் அதிக ஓட்டங்கள் எடுத்த வீரர்கள் வரிசையில் உமர் அக்மல் மற்றும் இரவி போபரா ஆகியோருக்கு அடுத்தபடியாக மூன்றாம் இடம்பிடித்தார்.
2016 ஆம் ஆண்டில் ஆகஸ்டு, 18 இல் அயர்லாந்துத் துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களைப் பதிவு செய்தார். 34 பந்துகளில் ஐம்பது ஓட்டங்களையும் 61 பந்துகளில் நூறு ஓட்டங்களையும் பதிவு செய்தார். இதன் மூலம் அதிக ஓட்டங்கள் அடித்த பாக்கித்தான் வீரர்கள் வரிசையில்ஃபகார் சமான் சாயிட் அன்வர் மற்றும் இம்ரான நசீர் ஆகியோருக்கு அடுத்தபடியாக நான்காவது அதிகபட்ச ஓட்டம் எடுத்தவர் எனும் சாதனை படைத்தார். இந்தப் போட்டியில் 150 ஓட்டங்கள் அடித்தார். இதன்மூலம் குறைந்த பந்துகளில் 150 ஓட்டங்கள் அடித்த வீரர்கள் வரிசையில் ஏ பி டி வில்லியர்ஸ் மற்றும் ஷேன் வாட்சன் ஆகியோருக்கு அடுத்தபடியாக மூன்றாம் இடம் பிடித்து சாதனை படைத்தார்.
இவர் கோள் அறிவியல், வானியல் புலங்களின் பணியிட இன்னல்களின் விளைவுகளை விளக்கும் கல்வியாளராக அறியப்படுகிறார். இவர் 2015முதல் 2017 வரை அமெரிக்க வானியல் கழகம் சார்ந்த வானியலில் மகளிர் நிலை குழுவின் தலைவராக உள்ளார். இவர் 2015முதல் 2017 வரை கோள் அறிவியல் பிரிவு சார்ந்த தொழில்முறைக் காலநிலை, பண்பாட்டு துணைக்குழுவின் துணைத்தலைவரும் ஆவார். இவர் வானியலில் மகளிர் வலைப்பதிவில் முனைவாகச் செயல்படும் வலைப்பதிவாளராகவும் உள்ளார்
தாரைச் செலுத்த ஆய்வகத்தில் பணி செய்வதற்கு முன்பு, இவர் வாழ்சிங்டன் டி.சி நாசா தலைமையகத்தில் ஆர்க்டிக் சுலோப் வட்டாரக் குழுமத்தின் ஒப்பந்தக்கார்ராகப் பணி செய்துள்ளார். இவர் நாசாவின்கோள் அறிவியல் பிரிவில் கணினி நிரலாளராகவும் பணி செய்துள்ளார். மேலும் - இலக்குத் திட்ட இணை நிரலாக்க அறிவியலாளராகவும் இருந்துள்ளார். இவற்றோடு, அறிவியல் செயல் இலக்கு இயக்குநரக இணை அறிவியல் அறிவுரையாளராகவும் இருந்துள்ளார்.
முனைவர் கிறித்தினா "கிறிசி" இரிச்சி ஓர் அமெரிக்கக் கோள் அறிவியலாளரும் வானியற்பியலாளரும் ஆவார். இவர் கலிபோர்னியாவில் உள்ள இலா கனடா பிளின்ட்ரிட்ஜ் தாரைச் செலுத்த ஆய்வகத்தில் பணிபுரிகிறார். இவர் ஐரோப்பா விண்கல இலக்குத் திட்டத்தில் பணிபுரியும் அறிவியலாளரும் வனியற்பியல், விண்வெளி அறிவியல் பிரிவின் ஆராய்ச்சித் தொழில்நுட்பவியலாளரும் ஆவார்.
கெர்மான்ஷா மாகாணமானது 14 மாவட்டங்களைக் கொண்டுள்ளது. அவை கிலான்-இ-கர்ர்ப் கவுண்டி; ஹர்சின் கவுண்டி; இஸ்லாமாபாத்-இ கர்ர்ப் கவுண்டி; ஜாவான்ரூட் கவுண்டி; கங்காவர் கவுண்டி; கெர்மன்ஷா கவுண்டி; பவேஷ் கவுண்டி; கியாசர்-இ ஷிரின் கவுண்டி; ராவணர் கவுண்டி; சஹ்னாஹ் கவுண்டி; சர்போல்-இ ஜஹாப் கவுண்டி; சலாஸ்-இ பாபாஜானி கவுண்டி; சோனகர் கவுண்டி ஆகியவை ஆகும்.
கெர்மான்ஷா மாகாணத்தில் கெர்மன்சா; இஸ்லாமாபாத்-இ கர்ர்ப்; பவேஷ்; ஹர்சின்; கங்கவர்; சன்கியூர்; சவன்ரூத்; ரவன்சர்; கிலான்-இ-கர்ர்ப்; சகா; கஸ்ர்-இ ஷிரின் & சர்போல்-இ ஜஹாப் போன்ற உள்ள மாநகரங்களும் நகரங்களும் உள்ளன.
கர்மாண்ஷா மற்றும் தெகுரானுக்கு இடையே உள்ள தூரம் 525 கிமீ ஆகும். பிராந்தியத்தில் உற்பத்தியாகும் தானியங்கள், அரிசி, காய்கறி, பழங்கள், எண்ணெய் வித்துக்களை போன்ற வேளாண் பொருட்களின் மையமாக இது திகழ்கிறது. இங்கு பல தொழில்துறை மையங்களான, எண்ணெய் மற்றும் சர்க்கரை சுத்திகரிப்பு நிலையங்கள் மற்றும் சிமெண்ட், ஜவுளி மற்றும் மாவு தொழிற்சாலைகள் உள்ளன. இந்த நகரின் வானூர்தி நிலையமானது நகரின் வட கிழக்கில் அமைந்துள்ளது. இது தெஹ்ரானில் இருந்து வான் வழியாக 413 கிமீ தொலைவில் உள்ளது.
கெர்மான்ஷா மாகாணம் என்பது ஈரானின் முப்பத்தோறு மாகாணங்களில் ஒன்று ஆகும். 1969 முதல் 1986 வரை கெர்மான்ஷாவானது 1986 முதல் 1995 வரை பாக்தரன் என்று அறியப்பட்டது. 2014 இல் இந்த மாகாணமானது உள்துறை அமைச்சகத்தால் ஈரானின் நான்காம் வட்டாரத்தின் ஒரு பகுதிகாக ஆக்கப்பட்டது. இந்த மாகாணத்தின் நிர்வாக மையமாக கெர்மன்சா நகரம் உள்ளது. மாகாணத்தின் பெரும்பான்மை மக்களாக சியா இசுலாமியர்களும், சிறுபான்மை மக்களாக சுன்னி இசுலாமியர் மற்றும் யர்சானிசத்தவர்களும் உள்ளனர்.
இந்த நகரமானது செஃபிடு கோச் மலைச் சரிவுகளில் அமைந்துள்ளது. இது கடந்த இரு தசாப்தங்களாக தெற்காக வளர்ந்து வருகிறது. கட்டப்பட்டுவரும் பகுதிகளானது சரப் ஆறு மற்றும் சரப் பள்ளத்தாக்கிற்கு அருகே உள்ளன. கடல் மட்டத்திலிருந்து சராசரியாக 1350 மீட்டர் உயரத்தில் நகரம் உள்ளது.
அதிமுகவின் புதிய முதல்வராக எடப்பாடி பழனிச்சாமி பெப்ரவரி 16, 2017 அன்று பொறுப்பேற்றதையடுத்து, ஓ. பன்னீர்செல்வம் முதல்வர் பதவியை இழந்தார். அவரது அணிக்கு ஆதரவு அளித்த மாஃபா பாண்டியராஜன் புதிய அமைச்சரவையில் சேர்த்துக் கொள்ளப்படவில்லை. அவருக்கு பதில் கே. ஏ. செங்கோட்டையன் பள்ளிக்கல்வித்துறை அமைச்சராக பொறுப்பேற்றார்.
அதிமுகவின் எடப்பாடி பழனிச்சாமி அணியும் ஓ. பன்னீர்செல்வம் அணியும் 2017 ஆகத்து 21 இல் இணைந்ததை அடுத்து ஏற்பட்ட ஒப்பந்தத்தின்படி அமைச்சரவையில் மாற்றம் செய்யப்பட்டது, அதன்படி ஓ. பன்னீர்செல்வம் துணை முதல்வராகவும், நிதி மற்றும் வீட்டு வசதித் துறைகளும் ஒதுக்கப்பட்டன. பாலகிருஷ்ண ரெட்டி இளைஞர் நலன் மேம்பாடு, விளையாட்டுத் துறை அமைச்சராகவும், சட்டத்துறை அமைச்சர் சி. வி. சண்முகத்துக்கு, எம்.சி. சம்பத்திடம் இருந்த சுரங்கம் மற்றும் கனிமவளத் துறை கூடுதலாக வழங்கப்பட்டது. மாஃபா பாண்டியராஜன் மீண்டும் அமைச்சரவையில் சேர்த்துக் கொள்ளப்பட்டு தமிழ் வளர்ச்சித் துறை ஒதுக்கப்பட்டது.
ஆகத்து 22, 2017 அன்று ஆளுநர் மாளிகை வெளியிட்ட செய்திக்குறிப்பில் துணை முதல்வர் ஓ. பன்னீர்செல்வத்துக்கு கூடுதலாக திட்டமிடல், சட்டமன்றம், தேர்தல், கடவுச்சீட்டு ஆகிய துறைகள் ஒதுக்கப்பட்டன.
2019 சனவரி ஏழு அன்று சிறப்பு நீதிமன்றத்தால் 3 ஆண்டுகள் சிறைத் தண்டனை பெற்றதால் விளையாட்டு இளைஞர் நலன் மேம்பாடு அமைச்சராக இருந்த பாலகிருஷ்ண ரெட்டி தனது அமைச்சர் பதவியை விட்டு விலகினார்.
தகவல் தொழல் தொழில் நுட்பத் துறை அமைச்சராக இருந்த செ. மு. மணிகண்டன் 2019 ஆகத்து 7 அன்று அமைச்சர் பதவியில் இருந்து நீக்கப்பட்டார். இவரது துறையானது கூடுதலாக ஆர். பி. உதயகுமாரிடம் ஒப்படைக்கப்பட்டது.
அதிமுகவின் பழனிச்சாமி அணியும் ஓ. பன்னீர்செல்வம் அணியும் 2017 ஆகத்து 21 இல் இணைந்ததை அடுத்து ஏற்பட்ட ஒப்பந்தத்தின்படி அமைச்சரவையில் மாற்றம் செய்யப்பட்டது, அதன்படி ஓ. பன்னீர்செல்வம் துணை முதல்வராகவும், நிதி மற்றும் வீட்டு வசதித் துறைகளும் ஒதுக்கப்பட்டன. பாலகிருஷ்ண ரெட்டி இளைஞர் நலன் மேம்பாடு, விளையாட்டுத் துறை அமைச்சராகவும், சட்டத்துறை அமைச்சர் சி. வி. சண்முகத்துக்கு, எம்.சி. சம்பத்திடம் இருந்த சுரங்கம் மற்றும் கனிமவளத் துறை கூடுதலாக வழங்கப்பட்டது. மாஃபா பாண்டியராஜன் மீண்டும் அமைச்சரவையில் சேர்த்துக் கொள்ளப்பட்டு தமிழ் வளர்ச்சித் துறை ஒதுக்கப்பட்டது.
வேளாண்மைத் துறை அமைச்சராக இருந்த இரா. துரைக்கண்ணு கொரோனா வைரசு தொற்றால் 2020 அக்டோபர் 21 அன்று இறந்ததையடுத்து அவரது பொறுப்பில் இருந்த வேளாண்மைத் துறை கே. பி. அன்பழகன் வசம் ஒப்படைக்கபட்டது.
ஒருசமயம், விஜயாலயன், அச்சுதபேரையருடன் பாண்டிய நாட்டில் இருந்தபோது, களப்பிரர்களின் வழிவந்த முத்தரையர்கள் உறையூருக்குள் நுழைந்து சோதனை செய்தனர். மேலும் பூதேவியை கடத்த முயன்றனர். பூதேவி தன்னை தற்காத்துக்கொள்ள குத்துவாளால் தன்னை மாய்த்துக்கொண்டாள். சோதனையாளர்கள் மூன்று வயதே நிரம்பிய கண்ணழகியை உடன் எடுத்துச் சென்றனர். விஜயாலயச் சோழன் நாடு திரும்பியதும் முத்தரையர்களை ஒழிப்பேன் என்று சபதம் செய்தார். ஒரு வாரம் சென்ற பின்னர், சோழ மன்னர் விஜயாலயன் காஞ்சிக்கு சென்று பாண்டிய மன்னரைச் சந்தித்து தனது நாட்டை நிலப்பிரபுத்துவமாக்கும்படிக் கேட்டுக்கொண்டார். பல்லவ மன்னரும் சம்மதித்து விஜயாலயனை தனது படைகளுக்கு தளபதியாக நியமித்தார். விஜயாலயன் களப்பிரர்களின் மீது படை எடுத்து பல வெற்றிகளை அடைந்தான். மேலும் அரசகுமாரியை தேடும் பணியில், பதினைந்து ஆண்டுகளுக்குப் பிறகு வஞ்சியில் காணப்பெற்றான். உடனே அச்சுதப்பேரயையரை அனுப்பியதன் மூலம் வஞ்சி சோழர்களின் கைக்கு வந்தது.
இதயகுமாரன் சேர நாட்டின் இரண்டாவது தலைநகரமான வஞ்சி நகருக்குள் நுழைவதிலிருந்து கதை தொடங்குகிறது. அவன் சோழ நாட்டிலிருந்து வருவதை அறிந்த காவலர்கள் அவனை உள்ளே செல்ல விடாமல் தடுக்கின்றனர். ஆனால் இதயகுமாரன் தனது புரவியின் உதவியால் வேகமாக நகரினுள் சென்று விடுகிறான். அங்குள்ள காட்டில் யானையின் தந்தத்தால் ஆன அழகிய பெண் சிலையைப் பார்த்து அதை எடுக்கிறான். அப்போது அங்குள்ள காவலர்களை பார்த்து சிலை திருடிய குற்றத்திற்காக கைது செய்யும்படி ஆணையிடும் சேர அரசகுமாரியின் குரல் கேட்கிறது. இதயகுமாரன் அரசகுமாரியை பிணைக்கைதியாக வைத்து அந்தச் சூழ்நிலையை சமாளித்து தப்பிக்கிறான். பிறகு அரசகுமாரியை விடுவித்து அவளின் பிறப்பு ரகசியம் இரத்தினக் கொல்லன் அச்சுதபேரையர் வீட்டில் இன்று தெரியும் எனக் கூறுகிறான்.
அரசகுமாரி இரத்தினக்கொல்லன் அச்சுதபேரையர் வீட்டில் ஒரு அந்நியரை சந்திக்கிறாள். இதயகுமாரனும் அங்கே சிலையோடு வருகிறான். அச்சுதபேரையர் அரசகுமாரியிடம் அவர் விஜயாலயன், அவளுடய தந்தை என்றும் அறிமுகப்படுத்துகிறார். மேலும் அரசகுமாரியை விஜயாலயன், கண்ணழகி என்று அழைக்கிறார். விஜயாலயன் தற்போது தான் வஞ்சியைக் கைப்பற்றியதாகக் கூறுகிறார். அந்தச் சிலை புகழ் பெற்ற சோழ மன்னன் இளம்சேட்சென்னியால் உருவாக்கப்பட்டது என்று விவரிக்கிறார். மேலும் உறையூரைச் சுற்றியுள்ள இடங்களுக்கு விஜயாலயன் குறுநில மன்னராக இருந்தபோது, அரசகுமாரியின் தாயார் பூதேவியை மணந்து கொண்டதாகவும், அச்சுதபேரையர் முதன் மந்திரியாக இருந்ததையும் விளக்குகிறார்.
பின்னர் ஆதித்யா மற்றும் இதயகுமாரன் முத்தரையர்களின் கோட்டைக்குள் ஊடுருவி, அங்கு அவர்கள் பெரும்பிடுகு முத்தராயர், அவரது மகன் மாறன் பரமேசுவரன் முத்தராயர் மற்றும் மகள் தேவி ஆகியோரை சந்திக்கிறார்கள். பின்னர் அவர்கள் தஞ்சாவூர் மற்றும் செந்தலை சோழர் படையெடுப்புக்கான திட்டத்தைத் திட்டமிடுகின்றனர். தஞ்சாவூர் மற்றும் செந்தலையை விஜயாலயன் கைப்பற்றி தலைநகராக தஞ்சாவூரை மாற்றுகின்றான்.
மோகன சிலை தமிழ் மொழியில் சாண்டில்யன் என்பவரால் எழுதப்பட்ட சரித்திர நாவலாகும். இந் நாவல் தமிழ் வார இதழான குங்குமத்தில் தொடர்கதையாக 1981ம் வருடம் வெளிவந்தது. விஜயாலாய சோழர் காலத்து பிண்ணணியைக் கொண்டது. வஞ்சியையும் தஞ்சாவூரையும் கைப்பற்றி சோழர்களின் செங்கோல் நிலைநாட்டிய வரலாற்றை எடுத்துரைக்கிறது.
சங்கரநாராயணன் மற்றும் பெரும்பிடுகு முத்தரையர் போன்ற வரலாற்று கதாபாத்திரங்களுடன் கற்பனை கதாபாத்திரங்களான இதயகுமரன், அச்சுதபெரியார், இளையவேல், கண்ணழகி மற்றும் தேவி ஆகியோரும் இடம்பெற்றுள்ளனர்.
இவ்வெடிப்பு யூரேசியா முழுதும் நில நடுக்கவியல் நிலையங்களில் பதியப்பட்டுள்ளதுடன் வானில் ஏற்பட்ட அலைகள் ஜெர்மனி, டென்மார்க், குரேஷியா, ஐக்கிய இராச்சியம் மற்றுமல்லாது ஜகார்த்தா, வாஷிங்டன் போன்ற மிகத்தொலைவிலுள்ள நாடுகளிலும் தென்பட்டன. சில இடங்களில் இதன் அதிர்வலைகள் 5.0 ரிக்டர் அளவுடைய பூகம்பத்துக்கு இணையாக மதிப்பீடு செய்யப்பட்டுள்ளது. வெடிப்பின் பின் அடுத்த சில நாட்கள் ஆசிய,ஐரோப்பிய வானம் இரவிலும் ஒளிர்ந்ததை ஸ்வீடன் மற்றும் ஸ்காட்லாந்தில் எடுக்கப்பட்ட படங்களைக் கொண்டு அறியலாம். விண்ணோட்டத்தினால் வானில் ஏற்படுத்தப்படும் ஒளிர்வைப் போல இவ்வான ஒளிர்வும் வளிமண்டலத்தின் ஐந்து பிரிவுகளில் ஒன்றான இடை மண்டலத்தில் அமைந்துள்ள பனித்துகள்களை ஒளி ஊடுருவியதால் தென்பட்டது . அமெரிக்க விண்வெளி ஆராய்ச்சி நிறுவனங்களான ஸ்மித்ஸன் வானியற்பு அவதானிப்பு மையம் மற்றும் மவுன்ட் வில்சன் கண்காணிப்பு நிலையம் ஆகியன துங்குசுக்கா வெடிப்பின் பின்னர் சில மாதங்கள் வரை புவிமேற்பரப்பில் அமைந்துள்ள வளிமண்டலத்தின் தெள்ளியதன்மை தூசுகளினால் பாதிப்படைந்திருந்ததை அவதானித்திருந்தன.
துங்குசுக்கா நிகழ்வு எனும் சொற்றொடரால் குறிப்பிடப்படுவது 1908ம் ஆண்டு, கிரகோரியன் நாட்காட்டியின் படி ஜூன் 30, ஜூலியன் நாட்காட்டிப்படி ஜூன் 17 காலை உருசிய நாட்டின் மாநிலமான யெனிசெய்ஸ்க்கில் ஓடும் டுங்குஸ்க்கா நதியின் அருகாமையில் நிகழ்ந்த பாரிய வெடிப்பு நிகழ்ச்சி ஆகும். இந்நிகழ்வினால் கிட்டத்தட்ட கிழக்கு சைபீரிய காட்டின் 2000 சதுர கிலோமீட்டர் பரப்பளவு பகுதி தரை மட்டமாக்கப்பட்டது.எனினும் இப்பிரதேசத்தின் சனத்தொகை அடர்த்தி குறைவு காரணமாக இதுவரை மனித உயிரிழப்புகள் எதுவும் பதியப்படவில்லை. அணுகுண்டு வெடிப்பு போல பெருவெடிப்பு நிகழ்வுகளில் ஒன்றாக வகைப்படுத்தப்பட்டுள்ள இந்நிகழ்வு விண்கல் அல்லது விண்கல்லின் ஒருபகுதி விழுந்ததினால் ஏற்பட்டிருக்கலாமென கூறப்படுகிறது.என்றாலும் விண்பொருள் தாக்கத்தினால் உருவாக்கப்படும் பாரிய பள்ளம் எதுவும் அப்பகுதியில் கண்டுபிடிக்கப்படவில்லை. வேகமாக வந்த விண்கல் பூமிக்கு 5 முதல் 10 கிலோமீட்டர் உயரத்தில் வெடித்துச் சிதறியிருக்கலாமென ஆராய்ச்சியாளர்கள் நம்புகின்றன